Diari Oficial de la Generalitat Valenciana


Sumari del DOGV 2393, del 23-11-1994 (1994/833123)

RESOLUCIÓ de 18 d'octubre de 1994, de la Direcció General de Conservació del Medi Natural, per la qual es declara sotmès al règim de caça controlada la forest constituïda pel terme municipal de Petrés (València).
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2393

Data del DOGV
:   23-11-1994

Secció del DOGV
:   ALTRES DISPOSICIONS

Número del document
:   1994/833123


Data del document
:   18-10-1994

Organisme emissor
:   Conselleria de Medi Ambient

Tipus de document
:   Resolució

RESOLUCIó de 18 d'octubre de 1994, de la Direcció General de Conservació del Medi Natural, per la qual es declara sotmès al règim de caça controlada la forest constituïda pel terme municipal de Petrés (València). La protecció, la conservació i l'adequat aprofitament de la riquesa cinegètica de la forest constituïda pel terme municipal de Petrés de 184 ha de superfície delimitades en el plànol de l'annex adjunt, exigeix atorgar a aquesta zona un règim especial de protecció mitjançant la figura de «terreny sotmès al règim cinegètic de caça controlada».  
Per això, d'acord amb l'article 14 de la Llei de Caça, de 4 d'abril de 1970, i el 16.2 del seu reglament, de 25 de març de 1971, fent ús de les facultats que tinc atribuïdes, resolc:  
Primer  
Declarar sotmès al règim cinegètic de caça controlada el terme municipal de Petrés (València).  
Els límits, que es reflecteixen en el plànol que figura en l'annex d'aquesta resolució, són els següents:  
Nord: terme municipal de Sagunt.  
Est: terme municipal de Sagunt.  
Sud: terme municipal del Puig.  
Oest: terme municipal de Gilet.  
Segon  
Aquesta direcció general controlarà i regularà el benefici de la caça mitjançant la societat col·laboradora que designe, segons el corresponent pla tècnic d'aprofitament cinegètic.  
A l'empara de l'article 16.5.b del Reglament per a l'execució de la Llei de Caça de 4 d'abril de 1970, en igualtat de condicions, en l'adjudicació tindran preferència les societats locals.  
Tercer  
Aquesta declaració de terreny sotmès al règim cinegètic de caça controlada tindrà un període de vigència de 12 anys, comptadors des de l'entrada en vigor d'aquesta resolució. Una vegada acabat el termini, aquesta Direcció General podrà acordar-ne una pròrroga.  
Quart  
L'aprofitament cinegètic que es preveurà en el corresponent pla tècnic d'aprofitament cinegètic, es condiciona a la modalitat de caça del conill amb gossos i sense armes.  
La caça amb armes és relegada a una zona d'ensinistrament de gossos de superfície reduïda, la situació de la qual serà reflectida en el pla tècnic d'aprofitament cinegètic que redactarà la societat adjudicatària.  
Cinquè  
Aquesta resolució entrarà en vigor l'endemà de la seua publicació en el Diari Oficial de la Generalitat Valenciana.  
Sisè  
Contra aquesta resolució, que no posa fi a la via administrativa, pot interposar-se recurs ordinari davant el conseller de Medi Ambient en el termini d'un mes comptador des de l'endemà de la publicació d'aquesta resolució, d'acord amb el que disposa l'article 107.1, en relació amb el 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això, sense perjudici que s'utilitze qualsevol altra via que es considere oportuna.  
València, 18 d'octubre de 1994.- La directora general de Conservació del Medi Natural: Mª àngels Ull Solís.  
ANNEX  
Delimitació de la zona sotmesa al règim de caça controlada.